Železničná stanica Poriadie

Železničná stanica Poriadie je železničná stanica v obci Poriadie.

Železničná stanica Poriadie bola uvedená do prevádzky 1. septembra 1929. Nachádza sa v kilometri 30,130 na železničnej trati Nové Mesto nad Váhom – Vrbovce, medzi výhybňou Papraď a železničnou stanicou Myjava.

V súčasnej dobe je stanica neobsadená. Napriek tomu sa používajú dve dopravné koľaje a jedna manipulačná. Stanica je vybavená samovratnými výhybkami, ktoré natrvalo určujú smer vjazdu do stanice. Vlaky prichádzajúce od Vrboviec vchádzajú do stanice odbočkou na 3. koľaj, vlaky od Starej Turej priamo na 1. koľaj. Traťová rýchlosť je v stanici obmedzená na 40 km/h.

Dopravné koľaje sú vybavené odchodovými trojznakovými návestidlami. Odchodové návestidlo do Vrboviec je umiestnené vpravo od 1. koľaje, odchodové návestidlo do Starej Turej vpravo od 3. koľaje. Vchod do stanice z oboch smerov je krytý vchodovými návestidlami. Návestidlá sú ovládané diaľkovo z Nového Mesta nad Váhom, odkiaľ je riadená celá doprava na trati č. 121.

Trať a doprava
 Železničná trať Nové Mesto nad Váhom – Vrbovce (trať č. 121)

 Iné projekty 

Zdroj
 Železničná stanica Poriadie na vlaky.net

Poriadie
Kategória:Poriadie
Kategória:Doprava v okrese Myjava
Kategória:Stavby v okrese Myjava